FI Euroopan unionin virallinen lehti C 35/6

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2017/C 35/07)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”CONNEMARA HILL LAMB” / ”UAIN SLÉIBHE CHONAMARA”

EU-nro: IE-PGI-0105-01291 – 12.12.2014

SAN ( ) SMM ( X )

1. Hakijaryhmä ja oikeutettu etu

Nimi : Connemara Hill Lamb Osoite : Connemara Hill Lamb Ltd, Corr na Mona, Co Galway, Irlanti Puhelin : +353 949548798 Sähköposti : connemarahilllamb@eircom.net

Oikeutettu etu:

Hakija on sama kuin alkuperäinen hakija. Connemara Hill Lamb on kyseessä olevan tuotteen tuottaja- ja jalostajaryhmä.

2. Jäsenvaltio tai kolmas maa

Irlanti

3. Eritelmän kohta, jota / kohdat, joita muutos koskee

— ☐ Tuotteen nimi — ☒ Tuotteen kuvaus — ☐ Maantieteellinen alue — ☒ Alkuperätodisteet — ☒ Tuotantomenetelmä — ☒ Yhteys maantieteelliseen alueeseen — ☐ Merkinnät — ☒ Muu [Yhteystietojen päivittäminen]

4. Muutoksen/muutosten tyyppi

— ☒ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutos/muutokset

Kuvaus

Yhteenveto:

Suojattava tuote on Connemara Hill Lamb (Connemara Hill -alueen lammas), joka on jalostettu, syntynyt ja kasvatettu määrätyllä maantieteellisellä alueella. Lampaat ovat ruumiinpainoltaan ja luustoltaan kevyitä. Niillä on pieni ruho, joka on väriltään ruusunpunainen ja jolla on kiinteä koostumus. Ruhoa peittää ohut rasvakerros.

Kuvaus ja perustelu:

Englannin kielen ilmaisu ”light cover” muutetaan selkeyden vuoksi muotoon ”light cover of fat” (ohut rasvakerros), jotta muutkin kuin asiaan perehtyneet ymmärtäisivät, mistä on kysymys.

Alkuperätodisteet

Yhteenveto:

Connemara hill -alueen lampaiden käytöstä ihmisravintona on todisteita 1800-luvun alusta, jolloin Blackface-karja tuotiin Skotlannista. Vuosina 1850–1870, eli välittömästi nälkävuosien jälkeen, huomattavia määriä Blackface-lampaita tuotiin Skotlannista laiduntamaan ylängöille. Vuonna 1891 perustettu Congested Districts Board lisäsi lampaiden maahantuontia niiden jalostamiseksi edelleen. Siitä lähtien kyseinen lammasrotu on kehittynyt omaksi kannakseen, ja se on oppinut selviytymään Connemaran hankalissa olosuhteissa. Blackface-lampaat soveltuvat erityisen hyvin alueen maastoon, kun otetaan huomioon niiden kyky löytää ravintoa muita lammasrotuja paremmin. Kaikki lampaat on merkitty erityisellä korvamerkillä ja ruhoon ripustettavalla merkillä, jotta varmistetaan niiden täydellinen jäljitettävyys maatilalta teurastuspaikalle asti.

Kuvaus ja perustelu:

Muutoksilla annetaan tarkempia tietoja Blackface- tai Brecked-lampaiden (iirin kielellä breac, mikä tarkoittaa täplikästä) ulkomuodosta.

Tuotantomenetelmä

Yhteenveto:

Liha saadaan määrätyllä maantieteellisellä alueella syntyneistä ja kasvatetuista Blackface-rodun lampaista. Ne ovat syntyneet keväällä, yleensä huhtikuun alun jälkeen (myöhemmin kuin muut irlantilaiset lampaat), ja emä on imettänyt niitä koko niiden elämän ajan. Lampaat saavat laiduntaa vapaasti ylängöillä, ja ne teurastetaan tavallisesti niiden ollessa vähintään 14 viikon ikäisiä. Jotkut niistä teurastetaan 10 viikon ikäisenä.

Kuvaus ja perustelu:

Tuotantomenetelmään tehtävillä muutoksilla korjataan alkuperäisessä erittelyssä oleva virhe, jonka mukaan lampaat teurastettaisiin tavallisesti 14 viikon ikäisenä, vaikka kyseessä on teuraslampaiden yleinen vähimmäisikä. Lampaat teurastetaan viimeistään 32 viikon ikäisenä. Luonnollinen imetysaika on jopa 16 viikkoa, ja koska lampaat saavat laiduntaa vapaasti ylängöillä, ne voidaan teurastaa myös tätä vanhempina.

Yhteys maantieteelliseen alueeseen

Yhteenveto:

Lampaat ovat syntyneet keväällä, yleensä huhtikuun alun jälkeen (myöhemmin kuin muut irlantilaiset lampaat), ja emä on imettänyt niitä jopa 16 viikon pituisen luonnollisen imetysajan tai koko niiden elämän ajan. Lampaat saavat laiduntaa vapaasti ylängöillä, ja ne teurastetaan tavallisesti niiden ollessa vähintään 14 viikon ikäisiä. Lampaat teurastetaan viimeistään 32 viikon ikäisenä. Jotkut niistä teurastetaan 10 viikon ikäisenä. Pienen ruumiinrakenteensa ansiosta Connemara hill -alueen lampaat selviytyvät hankalissa maasto-olosuhteissa paremmin kuin alavien maiden lampaat. Ne painavat noin 9–20 kg, kun taas alavien maiden lampaat painavat 25 kg.

Kuvaus ja perustelu:

Osana Connemara Hill Lamb -asiakirjoja komissioon toimitetussa ja DOOR-tietokannassa julkaistussa täydellisessä hakemuksessa painotiedoiksi annettiin 9–18 kg. Alun perin julkaistussa yhteenvedossa näiden painotietojen sijaan paino ilmoitettiin vahingossa kuitenkin vain yhtenä lukuna (10 kg). Yläraja nostetaan 18 kilogrammasta 20 kilogrammaan, koska lampaiden koko on kasvanut kuluneen vuosikymmenen aikana lähinnä eläinmäärän vähentämisen vuoksi. Tämä johtuu ympäristösyistä ja sananjalan torjunnasta, mikä on parantanut alueen kasvillisuutta.

Vuosina 2005–2014 Galwayn kreivikunnan lampaiden määrä väheni 112 000 lampaalla 509 074:stä 397 989 lampaaseen (ministeriön vuotuinen lampaiden laskenta). Siitospässien valinnan kautta on onnistuttu jalostamaan parempi ja painavampi lammastyyppi. (Lampurit voivat valita pässin, esim. Galway/Mayo, Blackface/Brecked, Texel, Suffolk, Beltex, Charlois.)

Muu (Yhteystietojen päivittäminen)

(Jäsenvaltion toimivaltainen viranomainen)

Nimi : Maatalous-, elintarvike ja meriministeriö (Department of Agriculture, Food and the Marine) Osoite : Agriculture House, Kildare Street, Dublin 2, Irlanti Puhelin : +353 16072371 Faksi : +353 16072038 Sähköposti : geographicalIndications@agriculture.gov.ie

Kuvaus ja perustelu:

Vuonna 2011 ministeriön nimeen lisättiin meriasiat.

Muu (Maantieteellisen alueen tarkka kuvaus)

(Maantieteellinen alue)

Yhteenveto:

Maantieteellinen alue on Corrib Basinista länteen mukaan luettuna Inishmaanin, Inisheerin ja Inishmoren saaret, ja se edustaa Länsi-Irlannin aluetta, joka tunnetaan kansainvälisesti Connemarana. Kyseisen alueen maisemalle ovat ominaisia vuoret, suot ja järvet. Lampaat kasvatetaan vuoristoisessa maastossa, jossa ne syövät vuoristoheinää, kanervia ja ruohokasveja.

Kuvaus ja perustelu:

Muutoksilla selvennetään maantieteellisen alueen rajoja ja otetaan mukaan siihen kuuluvat saaret (mantereen länsirannikolla), joita ei ollut erikseen mainittu alkuperäisessä hakemuksessa.

Muu (Yhteystietojen päivittäminen)

(Tarkastuselin)

Nimi : Maatalous-, elintarvike ja meriministeriö (Department of Agriculture, Food and the Marine) Osoite : Agriculture House, Kildare Street, Dublin 2, Irlanti Puhelin : +353 16072371 Faksi : +353 16072038 Sähköposti : geographicalIndications@agriculture.gov.ie

YHTENÄINEN ASIAKIRJA

”CONNEMARA HILL LAMB” / ”UAIN SLÉIBHE CHONAMARA”

EU-nro: IE-PGI-0105-01291 – 12.12.2014

SAN ( ) SMM ( X )

1. Nimi/nimet

”Connemara Hill Lamb” / ”Uain Sléibhe Chonamara”

2. Jäsenvaltio tai kolmas maa

Irlanti

3. Maataloustuotteen tai elintarvikkeen kuvaus

3.1 Tuotelaji

Luokka 1.1 Tuore liha (ja muut eläimenosat)

3.2 Kuvaus 1 kohdassa nimetystä tuotteesta

Connemara Hill Lamb on Blackface/Brecked-rodun lampaiden karitsoista saatavaa lihaa. Karitsat syntyvät ja kasvavat Connemara Mayo Blackface/Brecked -uuhilaumassa maantieteellisellä alueella. Lampaat ovat ruumiinpainoltaan ja luustoltaan kevyitä, ja niillä on pieni ruho. Liha on väriltään ruusunpunaista ja kiinteää. Ruhoa peittää ohut rasvakerros. Liha on luonnostaan mehevää ja maukasta siinä on voimakas aromi. Sitä on saatavilla heinäkuusta tammikuuhun (joskus jo kesäkuussa).

3.3 Rehu (vain eläinperäiset tuotteet) ja raaka-aineet (vain jalostetut tuotteet)

Lampaat eivät ole tehoruokinnassa, koska ne kasvatetaan maantieteellisellä alueella sijaitsevilla laajoilla laitumilla Connemaran lampaankasvatusperinteiden mukaisesti. Lisäruokinta on tarpeen vain silloin, kun kasvillisuutta on vähän, sääolosuhteet ovat huonot tai lampaat eivät kasva. Ruokinnassa käytetään tällöin laidunruohon lisänä maatalousministeriön hyväksymää rehua.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Liha saadaan määrätyllä maantieteellisellä alueella jalostetuista, syntyneistä ja kasvatetuista Blackface/Brecked-rodun lampaista.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

—

3.6 Tuotteen, johon rekisteröity nimi viittaa, merkitsemistä koskevat erityiset säännöt

Ruhoihin, ruhonosiin tai lihanpaloihin on tehtävä maantieteellinen merkintä ”Connemara Hill Lamb” tai ”Uain Sléibhe Chonamara” yhdessä SMM-tunnuksen kanssa.

4. Maantieteellisen alueen tarkka rajaus

Maantieteellinen alue on Corrib Basinista länteen Galwayn kaupungista Westportiin mukaan luettuna Aransaaret (Inishmaan, Inisheer, Inishmore), Inishshark, Omey, Inishbofin, Inishturk, Clare Island ja kaikki asumattomat saaret. Ne muodostavat Länsi-Irlannissa sijaitsevan alueen, joka tunnetaan kansainvälisesti Connemarana.

5. Yhteys maantieteelliseen alueeseen

Maantieteellisen alueen erityisyys

Kyseisen alueen maisemalle ovat ominaisia vuoret, suot ja järvet. Lampaat kasvatetaan vuoristoisessa maastossa, jossa ne syövät vuoristoheinää, kanervia ja ruohokasveja.

Kyseiset kasvit koostuvat pääasiassa Agrostis spp.-, Festuca spp.- ja Molinia caerulea -ruohokasveista sekä Carex spp.-, Scirpus cespitosus-, Eriophorum angustifolium- ja Trichophorum cespitosum -sarakasveista. Muut tärkeät lampaiden ravintoon kuuluvat kasvit ovat Calluna vulgaris-, Erica tetralix- ja Erica cinerea -kanervat sekä Narthecium ossifragum- ja Potentilla erecta -kasvit.

Tuotteen erityisyys

Blackface/Brecked-lampaat soveltuvat erityisen hyvin alueen maastoon, kun otetaan huomioon niiden kyky löytää ravintoa muita lammasrotuja paremmin.

Pienen ruumiinrakenteensa ansiosta Connemara hill -alueen lampaat selviytyvät hankalissa maasto-olosuhteissa paremmin kuin alavien maiden lampaat. Ne painavat noin 9–20 kg, kun taas alavien maiden lampaat painavat 25 kg.

Lampaat ovat syntyneet keväällä, yleensä huhtikuun alun jälkeen (myöhemmin kuin muut irlantilaiset lampaat), ja emä on imettänyt niitä jopa 16 viikon pituisen luonnollisen imetysajan tai koko niiden elämän ajan. Lampaat saavat laiduntaa vapaasti ylängöillä, ja ne teurastetaan tavallisesti niiden ollessa vähintään 14 viikon ikäisiä. Lampaat teurastetaan viimeistään 32 viikon ikäisenä. Jotkut niistä teurastetaan 10 viikon ikäisenä.

Syy-seuraussuhde maantieteellisen alkuperän ja tapauksen mukaan tuotteen laadun, maineen tai muun ominaispiirteen välillä

Tietty laatu: Connemara hill -alueen lampaiden lihan maku, aromi ja väri ovat suoraan yhteydessä siihen paikalliseen kasvistoon, jota lampaat syövät. Niiden ravinto koostuu vuoristoheinästä, kanervista ja ruohokasveista, jotka ovat tavallisia kasveja tuotantoalueilla.

Eritelmän julkaisutiedot

(tämän asetuksen 6 artiklan 1 kohdan toinen alakohta)

http://www.agriculture.gov.ie/gi/pdopgitsg-protectedfoodnames/products/

(1) EUVL L 343, 14.12.2012, s. 1.